**Ministru kabineta noteikumu projekta „Eiropas Savienības struktūrfondu un Kohēzijas fonda projektu pārbaužu veikšanas kārtība 2014.-2020.gada plānošanas periodā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu, uz kuriem attiecas vienotais stratēģiskais satvars, un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1083/2006 (turpmāk – regula Nr.1303/2013).Eiropas Savienības struktūrfondu un Kohēzijas fonda 2014.-2020.gada plānošanas perioda vadības likums (turpmāk – Likums) 20.panta 3., 4., 7. un 8.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Sākot ar 2014.gada 1.janvāri Latvijas Republikā un pārējās Eiropas Savienības (turpmāk – ES) dalībvalstīs sākas jaunais 2014.-2020.gada ES struktūrfondu un Kohēzijas fonda (turpmāk – ES fondi) plānošanas periods, kuru regulēs jaunas regulas un nacionālie normatīvie akti.ES fondu 2007.-2013.gada plānošanas periodā kārtību, kādā:vadošā iestāde, sertifikācijas iestāde, sadarbības iestāde vai atbildīgā iestāde veic pārbaudes ES fondu finansētā projekta īstenošanas vietā regulē Ministru kabineta (turpmāk – MK) 2010.gada 16.februāra noteikumi Nr.140 “Kārtība, kādā vadošā iestāde, sertifikācijas iestāde, sadarbības iestāde vai atbildīgā iestāde veic pārbaudi Eiropas Savienības struktūrfondu un Kohēzijas fonda finansētā projekta īstenošanas vietā” (turpmāk – MK noteikumi Nr.140);ES fondu vadībā iesaistītās institūcijas nodrošina iepirkuma dokumentācijas un iepirkuma procedūras norises izlases veida pirmspārbaudi regulē MK 2007.gada 26.jūnija noteikumi Nr.419 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu”;finansējuma iesniedzējs un atbildīgā vai sadarbības iestāde pārbauda maksājumu pieprasījumu regulē MK 2010.gada 9.novembra noteikumi Nr.1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība”;sniedz informāciju par pievienotās vērtības nodokļa iekļaušanu projektā, sniedz informāciju par paredzamo pievienotās vērtības nodokļa iekļaušanu projekta attiecināmajās izmaksās un to pārbauda, pieņem lēmumu par pievienotās vērtības nodokļa iekļaušanu projekta attiecināmajās izmaksās regulē MK 2009.gada 25.augusta noteikumi Nr.952 “Kārtība, kādā sniedz un pārbauda informāciju par pievienotās vērtības nodokļa piemērošanu Eiropas Savienības struktūrfondu finansēto projektu ietvaros un pieņem lēmumu par pievienotās vērtības nodokļa iekļaušanu projektu attiecināmajās izmaksās”.Ievērojot Likumā, kas stājās spēkā 2014.gada 11.jūlijā, ietverto deleģējumu, ir izstrādāti šie noteikumi. Ievērojot regulas Nr.1303/2013 125.panta 4.punkta a) apakšpunktā un 5.punktā noteiktos nosacījumus par darbības programmas finanšu pārvaldību un kontroli, MK noteikumu projekta mērķis, līdzīgi kā ES fondu 2007.-2013.gada plānošanas periodā, ir noteikt kārtību kādā:sadarbības iestāde vai Iepirkumu uzraudzības birojs (turpmāk – IUB) nodrošina projektu iepirkuma dokumentācijas un iepirkuma procedūras norises izlases veida pirmspārbaudi (turpmāk – pirmspārbaude);vadošā iestāde, sertifikācijas iestāde vai sadarbības iestāde veic pārbaudi projekta īstenošanas vietā (turpmāk – pārbaude projekta īstenošanas vietā);pārbauda maksājumu pieprasījumus;iesniedz informāciju par paredzamā pievienotās vērtības nodokļa iekļaušanu projekta attiecināmajās izmaksās un Valsts ieņēmu dienests un sadarbības iestāde veic iesniegtās informācijas pārbaudi.Atšķirībā no iepriekšējā plānošanas perioda, visas pārbaudes, kas tiek veiktas projekta ietvaros ir apvienotas vienā normatīvajā aktā, lai ES fondu finansējuma saņēmējam un ES fondu vadībā iesaistītajām iestādēm, Iepirkumu uzraudzības birojam un par horizontālo principu koordināciju atbildīgajām institūcijām būtu ērtāk apzināt visu pārbaužu spektru.Līdzīgi kā ES fondu 2007.-2013.gada plānošanas periodā, noteikumu projektā ir noteikta kārtība kādā sadarbības iestāde un IUB veiks iepirkumu pirmspārbaudes un kāda veida iepirkuma pirmspārbaudes tiks veiktas, kā arī atzinumu sniegšanas kārtība un atzinumu veidi par pārbaudēs konstatēto. Kārtība, kādā sadarbības iestāde un IUB veiks iepirkumu pirmspārbaudes un sniegs atzinumus nav mainīta un būs līdzīga kā ES fondu 2007.-2013.gada plānošanas periodā. MK noteikumu projektā ietvertais regulējums neaizliedz finansējuma saņēmējam iesniegt iepirkumu dokumentāciju pārbaudei pirms procedūras izsludināšanas. Šādu pārbaužu veikšana, tiks paredzēta IUB izstrādātajā ES fondu 2014.-2020.gada plānošanas perioda metodikā par iepirkumu pirmspārbaužu veikšanu sadarbības iestādē. Tomēr jānorāda, ka pirmspārbaude var tikt veikta un atzinums var tikt sniegts par iepirkuma komisijas apstiprinātu nolikumu (dokumentāciju) pirms iepirkuma izsludināšanas ar nosacījumu, ka tiek veikta arī attiecīgā iepirkuma norises pirmspārbaude.Ievērojot regulas Nr.1303/2013 122.panta 3.punktā un 125.panta 2.punkta d.apakšpunktā un Likuma 12.panta trešās daļas 15.punktā noteikto, sadarbības iestāde sadarbībā ar vadošo iestādi, piesaistot vadošās iestādes izveidotās 2014.-2020.gada vadības informācijas sistēmas attīstības darba grupas pārstāvjus, strādā pie vadības informācijas sistēmas izstrādes. Lai identificētu minēto sistēmu, šajos noteikumos tiek lietots precīzs sistēmas nosaukums - Kohēzijas politikas fondu vadības informācijas sistēma 2014.-2020.gadam (turpmāk – vadības informācijas sistēma). Noteikumu projektā ir noteikts, ka ES fondu vadībā iesaistītās institūcijas nodrošina datu ievadi vadības informācijas sistēmā. Projektiem pārbaudes tiek plānotas, piemērojot uz risku balstītu pieeju, nosakot riska līmeni (augsts, vidējs vai zems) un ne retāk kā reizi projekta īstenošanas gadā nodrošinot riska līmeņa pārvērtēšanu. Lielajiem projektiem tiks automātiski noteikts augsta riska statuss, un tas netiks atkārtoti pārvērtēts.Atšķirībā no 2007.-2013.gada plānošanas perioda (MK noteikumi Nr.140), noteikumu projektā vairs nav noteikta informācija, ko sadarbības iestāde pārbauda projektu īstenošanas vietā; informācija, ko ievada vadības informācijas sistēmā par pārbaudēs konstatēto; kādus kritērijus ņem vērā, veicot projekta riska līmeņa izvērtējumu; kādus principus ņem vērā, ja projektam izdevumiem piemēro vienotu likmi, vienreizēju maksājumu vai standarta likmi. Minētais tiks noteikts vadošās iestādes izstrādātajos norādījumos pārbaužu veikšanai un Centrālās finanšu un līgumu aģentūras kā sadarbības iestādes izstrādātajos iekšējos noteikumos par pārbaudēm projektu īstenošanas vietās. Ņemot vērā, ka ES fondu 2014.-2020.gada plānošanas periodā ir noteikta viena sadarbības iestāde, attiecīgi nosakot vienu pārbaužu veicēju projektu līmenī (atbildīgās iestādes saskaņā ar Likuma 11.panta trešās daļas 11.punktu varēs tikai piedalīties sadarbības iestādes veiktajās pārbaudēs un ierosināt sadarbības iestādei veikt pārbaudi pie finansējuma saņēmēja), ir iespējams vienkāršot noteikumus, tehniskā rakstura informāciju norādot iestādes izstrādātos iekšējos noteikumos. Tāpat, lai vienkāršotu pārbaužu veidus projektu īstenošanas periodā, tiek noteikti tikai divi pārbaužu veidi. Sadarbības iestāde un vadošā iestāde veiks plānotās un ārpuskārtas pārbaudes projekta īstenošanas vietā, papildus veicot atkārtotas plānotas pārbaudes, ja iepriekšējās pārbaudēs ir konstatētas atkāpes no līguma vai vienošanās par projekta īstenošanu. Sertifikācijas iestādei ir tiesības veikt pārbaudi projekta īstenošanas vietā, bet tā nav sertifikācijas iestādes pamatfunkcija un šādas tiesības var netikt izmantotas. Vadošā iestāde veic pārbaudes projekta īstenošanas vietās, lai gūtu pārliecību par sadarbības iestādei ar Likuma 12.panta trešās daļas 8.punktu deleģēto funkciju izpildi, ievērojot regulas Nr.1303/2013 125.panta 4.punkta a) apakšpunktu, 5. un 6.punktu. Līdzīgi kā iepriekšējā periodā, noteikumu projektā ir noteikta kārtība, kādā iestādes, kas atbildīgas par pārbaudēm informē finansējuma saņēmēju par paredzēto pārbaudi, nosakot arī izņēmumus, kad par paredzēto pārbaudi minētās iestādes iepriekš neinformē, kā arī kārtība, kādā iestādes, kas atbildīgas par pārbaudēm ziņo par pārbaudēs konstatēto. Tai skaitā attiecībā uz konstatētajiem pārkāpumiem tiks piemērotas finanšu korekcijas saskaņā ar vadošās iestādes izstrādātajām finanšu korekcijas vadlīnijām.Vadošā iestāde un sadarbības iestāde, plānojot savas pārbaudes, iespēju robežās ievēros vienota audita principu attiecībā uz pārbaužu nepārklāšanos. Attiecīgi vadības informācijas sistēmā tiks ievietota informācija par plānotajām pārbaudēm un to apjomiem (attiecībā uz vadošās iestādes, sertifikācijas iestādes, revīzijas iestādes un Eiropas Komisijas pārbaudēm), tādejādi iestādes savu pārbaužu ietvaros savstarpēji būs informētas un nedublēs jau pārbaudīto informāciju, ja vien pārbaudei netiks noteikts specifisks pārbaudes mērķis, kā piemēram, vadošajai iestādei – gūt pārliecību par atbilstošu sadarbības iestādei deleģēto funkciju izpildi, revīzijas iestādei – sertificēto izdevumu audits u.c.Ņemot vērā regulas Nr.1303/2013 71.pantā ietvertos nosacījumus par projekta rezultātu saglabāšanu un ilgtspēju, sadarbības iestāde pēc tam, kad veikts noslēguma maksājums finansējuma saņēmējam, veic pārbaudi projekta īstenošanas vietā augsta riska projektiem vismaz vienu reizi projekta rezultātu saglabāšanas noteiktajā termiņā, bet zema un vidēja riska projektiem saskaņā ar nejaušās izlases metodi. Gadījumos, kad saskaņā ar regulas Nr.1303/2013 71.pantu neiestāsies pienākums nodrošināt projekta rezultātu saglabāšanu un ilgtspēju, sadarbības iestādei MK noteikumu 35.punktā paredzētās pārbaudes neveic.Tāpat noteikumu projektā ir paredzēta iespēja, ka vadošā iestāde, sertifikācijas iestāde un revīzijas iestādevar piedalīties katras minētās iestādes veiktajās pārbaudēs, kā arī sadarbības iestādes veiktajās pārbaudēs, tādējādi paredzot sloga mazināšanu finansējuma saņēmējam. Ievērojot Likuma 11.panta trešās daļas 11.punktā noteikto, sadarbības iestādes veiktajās pārbaudēs var piedalīties arī atbildīgā iestāde. Turklāt, lai nerastos tiesiskā regulējuma interpretācijas iespējas, atšķirībā no ES fondu 2007.-2013.gada plānošanas perioda, MK noteikumu projektā tiek noteikts, ka pārbaudes projektu īstenošanās vietās veic arī pie gala saņēmēja, tādejādi pārliecinoties, ka piešķirtais ES fondu finansējums tiek izlietots tam paredzētajam mērķim un projekts (finanšu instrumentu gadījumā biznesa plāns) atbilst normatīvajā aktā par specifiskā atbalsta mērķa īstenošanu un noslēgtajā civiltiesiskajā līgumā vai vienošanās par projekta īstenošanu noteiktajam. MK noteikumu projektā ir noteikts izņēmums uz finanšu instrumentiem, t.i., finanšu instrumentu gadījumā pārbaudi pie gala saņēmēja veic tikai, ja ir izveidojusies kādā no regulas Nr.1303/2013 40.panta 3.punktā minētajām situācijām. Noteikumu projektā tiek noteikta kārtība, kādā sadarbības iestāde pārbauda maksājuma pieprasījumu un tajā iekļautos izdevumu pamatojošos dokumentus, īstenošanas progresa informāciju, rezultātu un rādītāju izpildi un sagatavo rīkojumu par attiecināmo izdevumu atmaksu, ja attiecināms. Saskaņā ar regulas Nr.1303/2013 132.pantu maksājums finansējuma saņēmējiem ir jāveic ne vēlāk kā 90 dienas no datuma, kad finansējuma saņēmējs ir iesniedzis maksājumu pieprasījumu. Noteikumu projektā noteikts, ka sadarbības iestāde pārbaudīs maksājuma pieprasījumu un tajā iekļautos izdevumus pamatojošus dokumentus, apstiprinās attiecināmo izdevumu summu un sagatavos maksājumu rīkojumu avansa maksājumiem 10 darbdienu laikā, starpposma maksājumiem 20 darbdienu laikā, bet noslēguma maksājumiem 60 darbdienu laikā pēc maksājumu pieprasījumu saņemšanas. Minēto termiņu var pagarināt par precizējumu un pieprasītās papildu informācijas izskatīšanai nepieciešamo laiku. Minētie termiņi noteikumu projektā noteikti, izvērtējot sadarbības iestādes veicamās darbības, lai sagatavotu maksājuma rīkojumus. Avansa maksājuma pieprasījumu sadarbības iestāde pārbauda ne ilgāk kā 10 darba dienas, veicot šādas darbības: saņemot avansa maksājuma pieprasījumu, sadarbības iestāde izvērtē avansa pieprasījuma pamatojumu, kas ietver informāciju par noslēgtā iepirkuma līguma summu (ja attiecināms), un plānoto maksājuma pieprasījumu iesniegšanas grafiku. Pamatojoties uz izvērtējumu, sadarbības iestāde lems, vai avansu var piešķirt vai noraidīt. Turklāt, sadarbības iestādei jāieplāno budžeta līdzekļi. Gadījumā, ja avansa pieprasījums ir ienācis neplānoti (nav iepriekš savlaicīgi norādīts plānoto maksājuma pieprasījumu iesniegšanas grafikā), tādā gadījumā var izveidoties situācija, kad sadarbības iestādei nav pietiekami līdzekļi attiecīgajā mēnesī avansa maksājumam, jo nebija informācija par nepieciešamību ieplānot šādu maksājumu.Termiņš, kādā sadarbības iestāde pārbauda starpposma maksājumus, paliek tāds pats kāds, tas bija noteikts ES fondu 2007.-2013.gada plānošanas periodā, t.i., 20 darba dienas (sk. MK 2010.gada 9.novembra noteikumi Nr.1041 “Kārtība, kādā paredzami valsts budžeta līdzekļi Eiropas Savienības struktūrfondu un Kohēzijas fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” 29.punkts).Savukārt, ņemot vērā specifiskā atbalsta mērķa specifiku, projektu sarežģītību un iesniegtā maksājuma pieprasījuma kvalitāti, noslēguma maksājuma pieprasījuma izvērtēšanai ir nepieciešams 60 darba dienu termiņš. Šāds termiņš tiek noteikts, jo pie noslēguma maksājuma pieprasījuma pārskata izvērtēšanas nepieciešams pārbaudīt, gan maksājumu apliecinošos dokumentus, gan projekta īstenošanas laikā sasniegtos projekta rezultātus un mērķus, paralēli lemjot par nepieciešamību nodrošināt pārbaudi projekta īstenošanas vietā, lai gūtu pārliecību par darbu un piegāžu faktisko izpildi, atsevišķos gadījumos piesaistot ekspertus. Turklāt atsevišķos gadījumos, iespējams, būs nepieciešams veikt arī iepirkuma pārbaudes.Ņemot vērā katra specifikā atbalsta mērķa specifiku, sadarbības iestāde, slēdzot līgumu par projekta īstenošanu, var individuāli noteikt maksājumu pieprasījumu iesniegšanas un izskatīšanas kārtību. Tādejādi minētajos līgumos puses var vienoties par īsāku termiņu, kas nav MK noteikumu projektā noteiktais maksimālais termiņš maksājumu pieprasījumu apstiprināšanai.Informāciju par finansējuma saņēmēja maksājumiem, kas reģistrēti kontā Valsts kasē, primāri jāsniedz finansējuma saņēmējam (konta izraksta veidā kā izdevumus pamatojošo dokumentu kopā ar maksājuma pieprasījumu). Ja finansējuma saņēmējs noteiktā termiņā neiesniedz maksājuma pieprasījumu (t.sk. par avansa maksājuma apguvi) vai sadarbības iestādei rodas pamatotas šaubas, ka sniegtās ziņas ir patiesas, noteikumu projektā ir iekļauts nosacījums, ka sadarbības iestāde var šo pašu informāciju papildus lūgt no Valsts kases.Atšķirībā no ES fonda 2007.-2013.gada plānošanas perioda, lai samazinātu finansējuma saņēmēju administratīvo slogu, maksājuma pieprasījums tiek apvienots ar progresa pārskatu, lai nodrošinātu efektīvāku projekta uzraudzību un izdevumu apmaksu. Maksājuma pieprasījumā ietvertos datu laukus finansējuma saņēmēji un sadarbības iestāde varēs aizpildīt vadības informācijas sistēmā, neveidojot jaunas IT sistēmas/reģistrus.Kā jau augstāk minēts, noteikumu projekts nosaka arī kārtību, kādā finansējuma saņēmējs iesniedz sadarbības iestādē pārskatu par pievienotās vērtības nodokļa summām, kuras tas un tā sadarbības partneris pārskata periodā paredz iekļaut projekta attiecināmajās izmaksās (turpmāk – pārskats). Minētā kārtība, kā arī, kārtība, kādā sadarbības iestāde izskata pārskatu un nosūta to Valsts ieņēmumu dienestam, kas savukārt izvērtē un sagatavo atzinumu par pārskatu, nav mainījusies un ir noteikta līdzīgi kā ES fondu 2007.-2013.gada plānošanas periodā.Noteikuma projekts piemērojams Eiropas Savienības struktūrfondu un Kohēzijas fonda projektiem, kuri uzsākti un tiek īstenoti 2014.-2020.gada ES fondu plānošanas periodā. |
| 3. | Projekta izstrādē iesaistītās institūcijas | Finanšu ministrija, Centrālā finanšu un līgumu aģentūra, Valsts kase  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Eiropas Savienības fondu vadībā iesaistītās institūcijas |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas 4,4 miljd. euro apmērā laika posmā no 2014. līdz 2020.gadam, tiesiskais regulējums pozitīvi ietekmēs visas tautsaimniecības jomas, jo īpaši pētniecības, informācijas komunikāciju tehnoloģiju, uzņēmējdarbības, enerģētikas, vides, transporta, nodarbinātības, sociālās iekļaušanas un izglītības jomās, kā arī minētās investīcijas veicinās teritoriju līdzsvarotu attīstību.Atšķirībā no ES fondu 2007.-2013.gada plānošanas perioda, tiesiskais regulējums paredz samazināt projektu pārbaudēs iesaistīto institūciju skaitu, tai skaitā optimizēt pārbaužu projekta īstenošanas vietā apjomu. Tiek noteikts, ka pārbaudes projekta īstenošanas vietās veiks tikai sadarbības iestāde un vadošā iestāde. Sertifikācijas iestādei ir noteiktas tiesības veikt šādas pārbaudes. Savukārt, atbildīgā iestāde ir tiesīga piedalīties sadarbības iestādes organizētajās pārbaudēs. Tāpat tiek optimizēts finansējuma saņēmēja saņēmējam iesniedzamo dokumentu apjoms – tiek apvienots maksājuma pieprasījums ar progresa pārskatu. Informācija, kas finansējuma saņēmējam jāiesniedz par Eiropas Sociālā fonda dalībniekiem atbilstoši maksājuma pieprasījumam, maksājuma pieprasījumā iekļauta, izpildot Eiropas Parlamenta un Padomes 2013.gada 17.decembra Regulu (ES) Nr.1304/2013 “Par Eiropas Sociālo fondu un ar ko atceļ Padomes Regulu (EK) Nr. 1081/2006” 1.pielikuma prasības. Tādējādi, lai ievērotu Eiropas Komisijas prasības, tiek palielināts administratīvais slogs finansējuma saņēmējiem (Eiropas Sociālā fonda dalībniekiem). Finansējuma saņēmējam dokumentācijas apjoms, kas tam jāsagatavo un jāiesniedz sadarbības iestādē nemainās. Tomēr ņemot vērā tendenci pāriet uz elektronisko dokumentu sagatavošanu un datu iesniegšanu caur vadības informācijas sistēmu, būtiski samazināsies administratīvais slogs ne tikai finansējuma saņēmējiem, aizpildot nepieciešamās veidlapas un attiecīgi tās iesniedzot papīra formātā, bet arī sadarbības iestādei, iesniegtos datus no papīra formāta manuāli ievadot sistēmā.Noteikumu projekta 16.,18., 21., 24., 29., 33., 39., 40. un 43.punktā ietvertais regulējums attiecībā uz valsts pārvaldes iestādēm un 12. un 60.punktā attiecībā uz finansējuma saņēmēju nemaina to tiesības un pienākumus, kā arī veicamās darbības, tādejādi administratīvais slogs nemainās. |
| 3. | Administratīvo izmaksu monetārs novērtējums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma anotācijas II sadaļā ir norādītas Eiropas Savienības struktūrfondu un Kohēzijas fonda 2014.-2020. gada plānošanas perioda kopējās administrēšanas izmaksas. Turpmāk izmaksas aprēķinātas par vienu projektu viena gada ietvaros, ņemot vērā indikatīvo darbību veikšanas biežumu.**Maksājumu pieprasījums:**Aptuvenās izmaksas:Finansējuma saņēmējam (privātpersonai) maksājuma pieprasījuma sagatavošana un iesniegšana (**papīra formātā**):C = (f x l) x (n x b) = (4,75x71) x (1x4) = 133 + 2,52 =135,5 euro.C – informācijas sniegšanas pienākuma radītās izmaksas jeb administratīvās izmaksas;f – finanšu līdzekļu apmērs, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts (stundas);n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu.1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms.Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentu.2 papildus izmaksas sagatavojot dokumentu un nosūtot to sadarbības iestādei (papīrs, izdrukāšanas izdevumi, pasta pakalpojumi).Finansējuma saņēmējam (privātpersonai) maksājuma pieprasījuma sagatavošana un iesniegšana (**elektroniskā formātā**):C = (f x l) x (n x b) = (4,75x61) x (1x4) = 114 euro.1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms.- KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentu.Finansējuma saņēmējam (tiešā vai pastarpinātā valsts pārvaldes iestāde) maksājuma pieprasījuma sagatavošana un iesniegšana (**elektroniskā formātā**):C = (f x l) x (n x b) = (8,56x61) x (1x4) = 205,44 euro1 Rādītājs “ Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms;- KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentu. Sadarbības iestādei maksājumu pieprasījuma ievadīšana KP VIS, ja finansējuma saņēmējs maksājuma pieprasījumu iesniedzis **papīra formātā**:C = (f x l) x (n x b) = (8,56x41) x (1x42) = 136,96 euro1 Rādītājs “ Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms;- KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentu.2 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs maksājumu pieprasījumus), kuri iesniegs maksājumu pieprasījumu papīra formātā. Tādejādi administratīvās izmaksas aprēķinātas par vienu finansējuma saņēmēju. Sadarbības iestādei **avansa** maksājuma pieprasījuma pārbaude:C = (f x l) x (n x b) = (8,56x80) x (1x11) = 684,80 euro1 Rādītājs “cik bieži gada laikā projekts paredz informācijas sniegšanu” ir indikatīvs, jo ir iespējami projekti, kuriem avansa maksājumu pieprasījumu nebūs, kā arī tas nav ikgadējs process uz attiecīgo finansējuma saņēmēju. Turklāt uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs avansa maksājumu pieprasījumus), , tādejādi administratīvās izmaksas aprēķinātas par vienu finansējuma saņēmēju.Sadarbības iestādei **starpposma** maksājuma pieprasījuma pārbaude:C = (f x l) x (n x b) = (8,56x160) x (1x41) = 5478,40 euro1 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs starpposma maksājumu pieprasījumus), tādejādi administratīvās izmaksas aprēķinātas par vienu finansējuma saņēmēju.Sadarbības iestādei **noslēguma** maksājuma pieprasījuma pārbaude:C = (f x l) x (n x b) = (8,56x480) x (1x11) = 4108,80 euro1 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs noslēguma maksājumu pieprasījumus), tādejādi administratīvās izmaksas aprēķinātas par vienu finansējuma saņēmēju.**Iepirkuma plāns**Aptuvenās izmaksas:Finansējuma saņēmējam (privātpersonai) iepirkuma plāna sagatavošana un iesniegšana (**papīra formātā**):C = (f x l) x (n x b) = (4,75x1) x (1x1) = 4,75 + 1,20 1 =5,95 euro1 papildus izmaksas sagatavojot dokumentu un nosūtot to sadarbības iestādei (papīrs, izdrukāšanas izdevumi, pasta pakalpojumi).Finansējuma saņēmējam (privātpersonai) iepirkuma plāna sagatavošana un iesniegšana (**elektroniskā formātā**):C = (f x l) x (n x b) = (4,75x 11) x (1x1) = 4,75 euro1 Rādītājs “ Laika patēriņš” ir indikatīvs. To ietekmē KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Finansējuma saņēmējam (tiešā vai pastarpinātā valsts pārvaldes iestāde) iepirkuma plāna sagatavošana un iesniegšana (**elektroniskā formātā**):C = (f x l) x (n x b) = (8,56x11) x (1x1) = 8,56 euro1Rādītājs “ Laika patēriņš” ir indikatīvs. To ietekmē KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Sadarbības iestādei iepirkuma plāna ievadīšana KP VIS, ja finansējuma saņēmējs iepirkumu plānu iesniedzis **papīra formātā**:C = (f x l) x (n x b) = (8,56x0,51) x (1x12) = 4,28 euro1 Rādītājs “ Laika patēriņš” ir indikatīvs. To ietekmē KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).2Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs iepirkumu plānu), tādejādi administratīvās izmaksas aprēķinātas par vienu finansējuma saņēmēju.Sadarbības iestādei iepirkuma plāna pārbaude:C = (f x l) x (n x b) = (8,56x80) x (1x11) = 684,80 euro1 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs iepirkumu plānu), tādejādi administratīvās izmaksas aprēķinātas par vienu finansējuma saņēmēju.Sadarbības iestādei informācijas par veikto pirmspārbaudi ievadīšana KP VIS (attiecībā arī uz Iepirkuma uzraudzības biroju):C = (f x l) x (n x b) = (8,56x1) x (1x11) = 8,56 euro1 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs iepirkumu plānu), tādejādi administratīvās izmaksas aprēķinātas par vienu finansējuma saņēmēju.Sadarbības iestādes pirmspārbaudes veikšana (attiecībā arī uz Iepirkuma uzraudzības biroju):C = (f x l) x (n x b) = (8,56x160) x (1x11) = 1369,6 euro1Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu (ņemot vērā, ka projektu iesniegumu atlases ir gan atklātas, gan ierobežotas, tad objektīvi nevar noteikt personu skaitu, kas sadarbības iestādē izvērtēšanai iesniegs iepirkumu plānu), tādejādi administratīvās izmaksas aprēķinātas par vienu finansējuma saņēmēju.**Pārskats par pievienotās vērtības nodokļa summām, kuras finansējuma saņēmējs 2014.–2020.gada plānošanas perioda pārskata periodā paredz iekļaut projekta attiecināmajās izmaksās** Aptuvenās izmaksas:Finansējuma saņēmējam (privātpersonai) pievienotās vērtības nodokļa summas pārskata sagatavošana un iesniegšana (**papīra formātā**):C = (f x l) x (n x b) = (4,75x11) x (1x1) = 9,5 + 1,50 2 =6,25 euro.1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms.Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentu2 papildus izmaksas sagatavojot dokumentu un nosūtot to sadarbības iestādei (papīrs, izdrukāšanas izdevumi, pasta pakalpojumi).Finansējuma saņēmējam (privātpersonai) pievienotās vērtības nodokļa summas pārskata sagatavošana un iesniegšana (**elektroniskā formātā**):C = (f x l) x (n x b) = (4,75x 11) x (1x1) = 4,75 euro.1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms.- KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentuFinansējuma saņēmējam (tiešā vai pastarpinātā valsts pārvaldes iestāde) pievienotās vērtības nodokļa summas pārskata sagatavošana un iesniegšana (**elektroniskā formātā**):C = (f x l) x (n x b) = (8,56x11) x (1x1) = 8,56 euro1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms.- KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentuSadarbības iestādei pievienotās vērtības nodokļa summas pārskata ievadīšana KP VIS, ja finansējuma saņēmējs iepirkumu plānu iesniedzis **papīra formātā**:C = (f x l) x (n x b) = (8,56x11) x (1x12) = 8,56 euro1 Rādītājs “Laika patēriņš” ir indikatīvs. To ietekmē vairāki faktori:- specifiskā atbalsta mērķa specifika (saturs, apjoms, sasniedzamo rezultātu un rādītāju skaits, gala saņēmēju skaits u.c.);- pamatojošo dokumentu apjoms.- KP VIS sistēmas funkcionalitāte (vēršam uzmanību, ka KP VIS šobrīd ir tikai izstrādes stadijā, līdz ar to uz doto brīdi nav iespējams precīzi paredzēt laika patēriņu datu ievadei sistēmā ne sadarbības iestādei (ja MK noteikumu projektā noteiktie dokumenti tiks iesniegts papīra formātā), ne finansējuma saņēmējam, ņemot vērā, ka lauki tiks aizpildīti gan automātiski, gan manuāli.).2 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu, kuri iesniegs un kuriem izvērtēs pievienotās vērtības nodokļa summas pārskatu. Tādejādi administratīvās izmaksas aprēķinātas par vienu finansējuma saņēmēju.Konkrētajā situācijā laika patēriņš norādīts, pieņemot, ka netiek īstenots apjomīgs projekts ar lielus skaitu pamatojošo dokumentuSadarbības iestādei pievienotās vērtības nodokļa summas pārskata izskatīšana un nosūtīšana Valsts ieņēmumu dienestam **elektroniskā formātā**: C = (f x l) x (n x b) = (8,56x40) x (1x11) = 342,40 euro1Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu, kuri iesniegs un kuriem izvērtēs pievienotās vērtības nodokļa summas pārskatu. Tādejādi administratīvās izmaksas aprēķinātas par vienu finansējuma saņēmēju.Valsts ieņēmumu dienestam pievienotās vērtības nodokļa summas pārskata izskatīšana, atzinuma sagatavošana un nosūtīšana **elektroniski** finansējuma saņēmējam:C = (f x l) x (n x b) = (8,56x120) x (1x11) = 3081,60 euro1Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu, kuri iesniegs un kuriem Valsts ieņēmumu dienests izvērtēs pievienotās vērtības nodokļa summas pārskatu, kā arī sagatavos atzinumu. Tādejādi administratīvās izmaksas aprēķinātas par vienu finansējuma saņēmēju.**Pārbaudes projektu īstenošanas vietās**Aptuvenās izmaksas:Sadarbības iestādei, vadošajai iestādei un sertifikācijas iestādei informācijas par veikto pārbaudi projekta īstenošanas vietā ievadīšana KP VIS:C = (f x l) x (n x b) = (8,56x1) x (3x11) = 25,68 euro1 Rādītājs “cik bieži gada laikā projekts paredz informācijas sniegšanu” ir indikatīvs, jo uz noteikumu projekta izstrādi brīdi nav iespējams paredzēt finansējuma saņēmēju skaitu, kuriem tiks veikta pārbaude projekta īstenošanas vietā. Tādejādi administratīvās izmaksas aprēķinātas par vienu finansējuma saņēmēju.Kopīgās administratīvās izmaksas nav iespējams aprēķināt, jo aptver dažādu administratīvo izmaksu variantus. |
| 4. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006Regulā nav noteikts termiņš, kādā jāpieņem nacionālie normatīvie akti ES fondu ieviešanai. |
| 2. | Citas starptautiskās saistības | Nav |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1303/2013 71.pants | 36.punkts | Ieviests pilnībā | MK noteikumu projekts neparedz stingrākas prasības |
| Regulas Nr.1303/2013 132.panta 2.punkts | 53.punkts | Ieviests pilnībā | MK noteikumu projekts neparedz stingrākas prasības |
| Regulas Nr. 1304/2013 1.pielikums | 2.pielikuma 7.7.tabula | Ieviests pilnībā | MK noteikumu projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
|  |
| Cita informācija | Nav |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  |  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēs līdzdarboties Ministru kabineta noteikumu izstrādē, sniedzot atzinumu par to pēc izsludināšanas Valsts sekretāru sanāksmē. Turklāt noteikumu projekts pēc izsludināšanas Valsts sekretāru sanāksmē tiks publicēts tīmekļa vietnē [www.fm.gov.lv](http://www.fm.gov.lv) sadaļā sabiedrības līdzdalība un [www.esfondi.lv](http://www.esfondi.lv), kā arī nosūtīts komentēšanai dalībniekiem, kuri piedalījās Likuma sabiedriskajā apspriedē. |
| 2. | Sabiedrības līdzdalība projekta izstrādē | MK noteikumu projekts šo jomu neskar. |
| 3. | Sabiedrības līdzdalības rezultāti | MK noteikumu projekts šo jomu neskar. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija kā vadošā iestāde un revīzijas iestāde, Ekonomikas ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija un Valsts kanceleja kā atbildīgās iestādes, Centrālā finanšu un līgumu aģentūra kā sadarbības iestāde, Valsts kase kā sertifikācijas iestāde, Iepirkuma uzraudzības birojs, Valsts ieņēmumu dienests.  |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Anotācijas III., IV.sadaļa - MK noteikumu projekts šo jomu neskar.

Finanšu ministrs J.Reirs

29.01.2015 14:35

5521

I.Petrova,

Finanšu ministrijas

Eiropas Savienības fondu vadības un kontroles departamenta

Eiropas Savienības fondu tiesiskā nodrošinājuma nodaļas

juriskonsulte

67083941, inita.petrova@fm.gov.lv